钦定古今图书集成/明伦汇编/氏族典/第340卷 > 刘敏中
## 钦定古今图书集成/明伦汇编/氏族典/第340卷 > 刘敏中

按《元史刘敏中传》：“敏中字端甫，济南章丘人。至元十
一年，由中书掾擢兵部主事，拜监察御史。权臣桑哥
秉政，敏中劾其奸邪，不报，遂辞职归。既而起为御史
台都事，出为燕南肃政廉访副使，入为国子司业。大
德七年，诏遣宣抚使巡行诸道，敏中出使辽东、山北
诸郡，守令恃贵幸暴横者，一绳以法。九年，召为集贤”
学士，上疏陈十事。成宗崩，奸臣希中旨，赞其邪谋，敏
中援礼力争之。武宗即位，召至上京，庶政多所更定。
拜河南行省参知政事，召为翰林学士承旨。诏公卿
集议弭灾之道，敏中疏列七事，帝嘉纳焉。以疾还乡
里。延祐五年卒，谥文简。